钦定古今图书集成/明伦汇编/官常典/第523卷 > 郝和尚拔都
## 钦定古今图书集成/明伦汇编/官常典/第523卷 > 郝和尚拔都

按《元史》本传：“郝和尚拔都，太原人，以小字行。幼为蒙
古兵所掠，在郡王迄忒麾下，长通译语，善骑射。太祖
遣使宋，往返数四，以辩称。岁戊子，以为九原府主帅，
佩金符。庚寅，率兵南伐，略地潼、陜，有功。辛卯，授行军
千户。乙未，从皇子南伐，至襄阳，宋兵四十万逆战汉
水上，领先锋数百人，直前冲其阵，宋兵大溃。丙申，从”
都元帅塔海征蜀，下兴元。宋将王连以重兵守剑阁，
乃募敢死士十二人，乘夜破关，入蜀，诸城悉下。明年，
取夔府，抵大江，宋兵三十万军于南岸。郝和尚拔都
选骁勇九人，乘轻舸先登，横驰阵中，既出复入，宋兵
不能支，由是以善战名。庚子岁，太宗于行在所命解
衣数其疮痕二十一，嘉其劳，进拜“宣德、西京、太原、平
阳、延安五路万户，易佩金虎符，以兵二万属之，复赐
马六骑、金锦、弓铠有差。甲辰，朝定宗于宿瓮都之行
宫，赐银万铤，辞以：‘赏过厚，臣不应独受。臣得效微劳，
皆将校协力之功’。”遂奏将校刘天禄等十一人，皆赐
之金银符。戊申，奉诏还治太原，请凡远道租税监课
过重者，悉蠲除之。岁饥，出白金六十铤、粟千石、羊数
千，以助国用。己酉，升万户府为河东北路行省，得以
便宜从事。凡四年。壬子三月卒。追赠太保、仪同三司、